สลด ลุง 66 เมียห้ามออกจากบ้านกลัวไปติดโควิดฯ ยิงตัวดับ
ลุงวัย 66 ปี ที่บางเลน นครปฐม ใช้ปืน.22 ยิงตัวตายคาห้องนอน หลังภรรยาห้ามออกจากบ้าน กลัวไปติดเชื้อโควิด-19 ส่วนเพื่อนสนิท บอกคนตายไม่ชอบใส่แมสก์เวลา 08.30 น. วันที่ 30 มี.ค.63 ร.ต.อ.อุทิศ เหล่าหา รอง สว.สอบสวน สภ.บางเลน รับแจ้งเหตุยิงตัวตายภายในบ้านเลขที่ 99 หมู่ 9 ต.นราภิรมย์ อ.บางเลน จ.นครปฐม จึงเดินทางไปตรวจสอบพร้อมด้วยแพทย์เวร รพ.หลวงพ่อเปิ่น และอาสามูลนิธิสุขศาลานุเคราะห์นครปฐมที่เกิดเหตุเป็นบ้านปูนชั้นเดียว ภายในห้องนอน พบศพ นายอุทัย ภิรมย์โต อายุ 66 ปี อาชีพทำสวน เจ้าของบ้าน สภาพนั่งเสียชีวิตอยู่ปลายเตียง ไม่สวมเสื้อ สวมกางเกงขาสั้นสีขาว มือขวาพบปืน .22 มม. บริเวณกกหูด้านขวาพบรอยยิง 1 นัด เลือดนองพื้นจากการสอบนางวินัย ภิรมย์โต อายุ 62 ปี ภรรยา เผยว่า ก่อนหน้านี้เคยทะเลาะกันมีปากเสียงด้วยเรื่องเล็กน้อยในครอบครัว สามีขู่ว่าจะยิงตน และยิงตัวเองตายตาม ตนจึงได้ออกไปอยู่บ้านลูกชาย เมื่อช่วงเย็นที่ผ่านมาได้มีปากเสียงกันอีก โดยได้บอกสามีว่า ไม่ให้ออกจากบ้านเนื่องจากโรคโควิด-19 กำลังระบาด จะทำให้ติดได้ง่าย อาจเป็นสาเหตุที่ทำให้สามีที่เครียดกับปัญหาอื่นๆ อยู่แล้ว เครียดมากขึ้น จึงยิงตัวตายดังกล่าว อย่างไรก็ตาม ตนไม่ติดใจสงสัยอะไรด้านนายบุญชู ศรีแสงชัย ส.อบต. หมู่ 9 ต.นราภิรมย์ อ.บางเลน เพื่อนผู้ตาย กล่าวว่า ผู้ตายเป็นคนอารมณ์ดี ครื้นเครง ชอบไปนั่งคุยพบปะกับเพื่อนฝูงในหมู่บ้าน และที่วัด แต่ช่วงนี้มีโรคระบาด ผู้ตายไม่ใส่แมสก์ ภรรยาก็เป็นห่วง เมื่อวานพบกันที่งานเผาศพ ก็ยังพูดกันครั้งสุดท้ายว่า โรคโควิค-19 จะขึ้นราคา พรุ่งนี้ จะเป็นโควิด-20 แล้ว
ลุงวัย 66 ปี ที่บางเลน นครปฐม ใช้ปืน.22 ยิงตัวตายคาห้องนอน หลังภรรยาห้ามออกจากบ้าน กลัวไปติดเชื้อโควิด-19 ส่วนเพื่อนสนิท บอกคนตายไม่ชอบใส่แมสก์ 
โควิด-19,COVID-19,ไม่ชอบใส่แมสก์,เครียดโควิด ยิงตัวตาย,ไวรัสโคโรนา,โควิดวันนี้,ข่าวทั่วไป